V stavebnom zákone s účinnosťou od 1.4.2024 nastávajú určité zmeny, ktorých úlohou je predovšetkým ochrana verejného záujmu (stavebný zákon 50/1976 Zb., alebo jej časová verzia č.  46/2024 Z.z. účinná od 01.04.2024 do 31.03.2025).  

Najprv si ozrejmime, čo je to stavba a čo je to nepovolená stavba? 
Problematika legislatívneho riešenia čiernej stavby. 
Každá stavba môže byť realizovaná na základe rozhodnutia (alebo tzv. súhlasu s ohlásením) stavebného úradu. Existencia takéhoto rozhodnutia alebo súhlasu s ohlásením často nepostačuje, lebo je potrebné ho aj dodržať, najmä čo sa týka podmienok tam uvedených. Nepovolená stavba (čierna stavba) je stavba postavená bez stavebného rozhodnutia alebo stavaná v rozpore s ním. Výnimku predstavuje len situácia, ako živelná pohroma, havária a mimoriadna udalosť, ak je nimi bezprostredne ohrozený život, majetok, zdravie, životné prostredie, a je nevyhnutné realizovať stavebné práce, resp. zriadiť dočasnú stavbu či realizovať iné práce. O týchto teraz nebudeme v ďalšom uvažovať. 

Stavba je stavebná konštrukcia s vymedzenou účelovou funkciou (žiadateľ jej musí určiť účel vopred), postavená stavebnými prácami zo stavebných výrobkov, ktorá je pevne spojená so zemou alebo ktorej osadenie vyžaduje úpravu podkladu. Pevným spojením so zemou sa rozumie spojenie pevným základom, upevnenie strojnými súčiastkami alebo zvarom o pevný základ v zemi alebo o inú stavbu, ukotvenie pilótami alebo lanami s kotvou v zemi alebo na inej stavbe, pripojenie na siete a zariadenia technického vybavenia územia, umiestnenie pod zemou. (Pozn.: stavbou nie je napr. maringotka na kolesách, pokiaľ nie je napojená napr. elektrickou prípojkou. Avšak záhradná stavba, skladačka z plechových dielcov, ktorú kúpime v nejakom „Super-Hypermarkete“ je stavba, nakoľko pre jej osadenie sa vyžaduje úprava podkladu. 
Čo s nepovolenými stavbami postavenými do 31.03.2024. Viď priloženú schému (1_Režimy_legalizácie_stavieb), podľa ktorej pre stavbu, 
1) ktorá bola postavená pred 1.10.1976 a nemá stavebné ani kolaudačné rozhodnutie sa nepožaduje jej dodatočná legalizácia (odporúča sa však takúto stavbu zamerať geometrickým plánom a požiadať pre ňu pridelenie súpisného čísla),
2) postavenej a užívanej od 1.10.1976 do 31.12.1989 sa považuje za stavbu postavenú v súlade s platnými predpismi, ak sa nepretržite využíva na svoj účel a vlastník stavby je k tomuto dňu vlastníkom pozemku alebo má iné právo k pozemku, na ktorom je takáto stavba postavená,  
3) postavenej a užívanej od 1.1.1990 do 31.03.2024 bez staveného povolenia alebo v rozpore s ním sa považuje za stavbu postavenú v súlade s platnými predpismi, ak sa nepretržite využíva na svoj účel a vlastník stavby je k tomuto dňu vlastníkom pozemku alebo má iné právo k pozemku, na ktorom je takáto stavba postavená.  

Stavebný úrad na žiadosť vlastníka stavby (Príloha_4) preskúma spôsobilosť stavby na užívanie, ak ide o stavbu zhotovenú a užívanú bez povolenia stavebného úradu alebo v rozpore s ním od 1. januára 1990 do 31. marca 2024 a vlastník stavby preukáže, že 
a) stavba svojím stavebnotechnickým stavom a vybavením zodpovedá základným požiadavkám na stavby a účelu, na ktorý ju vlastník nepretržite bez nedostatkov užíva, a stavebný úrad v konaní zistí, že stavba neohrozuje život,
b) je vlastníkom pozemku alebo má iné právo k pozemku a došlo k usporiadaniu pozemku podľa osobitných predpisov,
c) stavba nebola postavená v rozpore so záväznými regulatívmi funkčného využívania územia podľa záväznej časti územnoplánovacej dokumentácie alebo záujmami chránenými podľa osobitných zákonov účinných v čase zhotovenia alebo v čase preskúmania podľa toho, ktorá skutočnosť je pre vlastníka priaznivejšia,
d) stavba sa nenachádza pod elektrickým vedením alebo v jeho ochrannom pásme, alebo v inundačnom území, alebo v ochrannom pásme, alebo bezpečnostnom pásme plynárenského zariadenia, alebo že prevádzkovateľ dopravnej infraštruktúry alebo technickej infraštruktúry, v ktorej ochrannom pásme alebo bezpečnostnom pásme sa stavba nachádza, s jej umiestnením v ochrannom pásme alebo bezpečnostnom pásme súhlasí. 
e) ku stavbe je vypracovaná dokumentácia skutkového stavu existujúcej stavby na účely kolaudácie, ak si vypracovanie takejto dokumentácie stavebný úrad vyžiada (pre posúdenie spôsobilosti stavby na užívanie „zvyčajne“ postačuje dokumentácia stavby v rozsahu § 104 ods. 2 staveného zákona).

     Dochádza tiež k zmene stavebného zákona pre jej časť o územnom plánovaní, ktoré boli jej súčasť pod §-mi 1 až 31. T.č. v Stavebnom zákone už §1 až 31 nie sú zahrnuté a boli nahradené úplne novým zákonom 200/2022 Z.z. účinným od 1.4.2024. Vyzdvihnúť je snáď potrebné niekoľko noviniek: 
· [bookmark: _GoBack]k územnoplánovacej dokumentácii schválenej do 31. marca 2024 obec vydáva na žiadosť (Príloha č. 2 alebo 2a) územnoplánovaciu informáciu, v ktorej uvedie podmienky využitia dotknutého územia a umiestňovania stavby na dotknutom území, zásady funkčného a priestorového využitia územia, priestorové a funkčné regulatívy, ako sú určené v záväznej časti územnoplánovacej dokumentácie; územnoplánovacia informácia sa nevydáva v súvislosti s umiestnením alebo povolením navrhovanej stavby a nie je záväzným stanoviskom podľa, 
· záväzný posudok posudzuje súlad so záväznou časťou územnoplánovacej dokumentácie najnižšieho dostupného stupňa; v prípravnej fáze stavby si ho stavebník vyžiada od obce (Príloha č. 3 alebo 3a). Záväzný posudok obec vydá do 60 dní, v niektorých prípadoch až do 90 dní. 
 
［Zdroj: Internet, Stránka Úradu pre územné plánovanie a výstavbu］
   
 
 

